**Timpul regăsirii**

*Ileana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ard în noi tăcerile adunate în timp

Rămân în scrum amintirile cuvintelor nerostite

Nu se sting

Fumegă încă într-un ecou al dezamăgirilor

Azi e târziu să le mai scriem pe portativul timpului

Sau poate

Glasul tău sau gândul meu încă le mai pot readuce la viață

Pierduți pe drumul cenușii, în noi

Iubirea fumegă

E timpul pentru regăsiri, pentru iertări și pentru începuturi

S-a întunecat cerul de cât fum s-a ridicat din regretele aprinse

Și din remușcări

Să nu lăsăm totuși timpul să decidă soarta

Cuvintelor ce încă nu s-au născut

În noi

04.05.2020